Diari Oficial de la Generalitat Valenciana


Sumari del DOGV 2838, del 01-10-1996 (1996/839398)

ORDRE de 2 de juliol de 1996, de la Conselleria de Cultura, Educació i Ciència, per la qual s'autoritza el canvi de domicili sense modificació de l'autorització d'ensenyaments del centre docent privat Vicente Milla Milla de Villena (Alacant).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2838

Data del DOGV
:   01-10-1996

Secció del DOGV
:   ALTRES DISPOSICIONS

Número del document
:   1996/839398


Data del document
:   02-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 2 de juliol de 1996, de la Conselleria de Cultura, Educació i Ciència, per la qual s'autoritza el canvi de domicili sense modificació de l'autorització d'ensenyaments del centre docent privat Vicente Milla Milla de Villena (Alacant).   
L'expedient l'ha iniciat el titular del centre privat Vicente Milla Milla de Villena (Alacant), sol·licitant autorització per al canvi de domicili del centre per trasllat de les instal·lacions.  
Aquest centre va obtindré l'homologació de l'àrea tecnicopràctica de les professions de perruqueria i estètica de FP I mitjançant les resolucions de la Direcció General de Centres Docents de 27 de gener de 1989 (DOGV de 21 de febrer) i 16 d'octubre de 1989 (DOGV de 17 de novembre).  
El Reial Decret 1004/1991, sobre requisits mínims dels centres que imparteixen ensenyaments de règim general no universitaris, estableix a la seua disposició transitòria sisena que les homologacions atorgades als centres a l'empara del que es disposava en els articles 35 i 36 del Reial Decret 707/1976, de 5 de març, com és aquest el cas, es mantindran fins a finals del curs 1997-1998.  
L'expedient es va iniciar abans que es crearen per reials decrets els nous títols de formació professional corresponents en els cicles de la família d'Imatge Personal, per la qual cosa no es podia exigir al centre el compliment dels requisits específics d'aquesta família professional de la nova ordenació educativa, ni conseqüentment autoritzar-lo per a la impartició d'aquests ensenyaments.  
Les noves instal·lacions compleixen els requisits genèrics que per a centres de Formació Professional estableix el Reial Decret 1.004/1991, tal i com consta en els informes del Servei de Gestió i supervisió de Projectes i Construccions i de la Unitat Tècnica de Construccions.  
Vistos la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny (BOE de 25 de juny), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 1.487/1994, d'1 de juliol (BOE de 28 de juliol), el Reial Decret 1.004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar el canvi de domicili, per trasllat de les instal·lacions, del centre privat que més avall s'indica en els termes que s'hi assenyalen:  
- Centre: Vicente Milla Milla  
- Domicili anterior: carrer del General Bellod, 4  
- Domicili nou: carrer de Blasco, 31  
- Localitat: Villena   
- Província: Alacant  
- Titular: Vicente Milla Estilistas, SL  
- Codi: 12284384  
Segon  
Aquesta autorització de canvi de domicili no modifica els ensenyaments que té autoritzats el centre d'acord amb l'anterior ordenació educativa, els quals hauran d'extingir-se a l'acabament del curs 1997-1998.  
Tercer  
Per a obtenir l'autorització per a fer ensenyaments de cicles formatius, el centre haurà de complir amb els requisits específics que, per als cicles sol·licitats, establisquen les normes vigents d'aplicació.  
DISPOSICIó ADDICIONAL  
Aquesta ordre donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament a la consellera de Cultura, Educació i Ciència, tal com exigeix l'article 110.3 de la Llei 30/1992.  
València, 2 de juliol de 1996  
La consellera de Cultura, Educació i Ciència,  
MARCELA MIRó PÉREZ